


ประกาศองค์การบริหารส่วนตำบลป่าไร่
เรื่อง  นโยบายต่อต้านการรับสินบนเพื่อป้องกันการทุจริตและประพฤติมิชอบ
**************************************
		ตามที่รัฐบาลกำหนดให้การป้องกันและปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้เกิดผลที่เป็นรูปธรรม นั้น
องค์การบริหารส่วนตำบลป่าไร่ ในฐานะเป็นหน่วยงานของรัฐในการผลักดันนโยบายไปสู่
การปฏิบัติที่เป็นรูปธรรม จึงได้กำหนดให้นโยบายต่อต้านการรับสินบนเพื่อป้องกันการทุจริตและประพฤติ   มิชอบเป็นนโยบายสำคัญทั้งนี้ เพื่อให้การปฏิบัติงานของบุคลากรองค์การบริหารส่วนตำบลป่าไร่ เป็นไปตามหลักธรรมาภิบาล ทุกภารกิจต้องโปร่งใสเป็นธรรม ตรวจสอบได้ จึงกำหนดแนวทางปฏิบัติ ดังนี้
		1. บุคลากรขององค์การบริหารส่วนตำบลป่าไร่ ต้องปฏิบัติตามนโยบายนี้ โดยไม่เข้าไปเกี่ยวข้องกับการรับหรือให้สินบนไม่ว่าทางตรงหรือทางอ้อม
		2. บุคลากรขององค์การบริหารส่วนตำบลป่าไร่ จะต้องไม่เรียกร้อง จัดหา หรือรับสินบนเพื่อประโยชน์ตนหรือประโยชน์ขององค์การบริหารส่วนตำบลป่าไร่ หรือประโยชน์ของผู้ที่เกี่ยวข้องกับตน   ไม่ว่าจะเป็นคนในครอบครัว เพื่อน หรือผู้มีส่วนเกี่ยวข้องในลักษณะอื่นใด
3. บุคลากรขององค์การบริหารส่วนตำบลป่าไร่ จะต้องไม่เสนอว่าทำให้ สัญญาว่าจะให้
หรือรับสินบนจากเจ้าหน้าที่ภาคเอกชน หรือบุคคลอื่นใดโดยมีจุดประสงค์เพื่อจูงใจให้กระทำการ ไม่กระทำการ หรือประวิงการกระทำอันมิชอบด้วยหน้าที่และกฎหมาย
4. เมื่อผู้ใดพบเห็นการกระทำที่เข้าข่ายเป็นการรับหรือให้สินบน จะต้องรายงาน
ผู้บังคับบัญชาหรือตามช่องทางการรับเรื่องร้องเรียนที่อยู่ในความรับผิดชอบขององค์การบริหารส่วนตำบลป่าไร่ 
		5. องค์การบริหารส่วนตำบลป่าไร่ คำนึงถึงความเป็นธรรมและปกป้องเจ้าหน้าที่ที่ปฏิเสธการรับหรือให้สินบนโดยจะไม่ดำเนินการด้านลบต่อเจ้าหน้าที่ผู้นั้น
		6. สำหรับการจัดซื้อ จัดจ้าง ห้ามมีการรับหรือให้สินบนในการดำเนินการจัดซื้อจัดจ้าง  ทุกชนิด การดำเนินการต้องเป็นไปอย่างซื่อสัตย์ ตรวจสอบได้และอยู่ภายใต้กฎหมายและกฎระเบียบที่เกี่ยวข้อง 
		จึงประกาศให้ทราบโดยทั่วกัน

			ประกาศ ณ วันที่  22  เดือนมกราคม  พ.ศ.2562

